**Zápisnica**

zo schôdze výboru 17.9.2017 Dolný Kubín Kemp Tilia Gaceľ

**Prítomní:** Ľuboš Zaremba

Marcela Šlangová

Jana Dudíková

Ing. Veronika Bognárová

Ing. Jana Brussová

**Za CHK:**  Oskár Dóra

RNDr. Alexandra Záhradníková PhD.

**Neprítomní:** Miriam Pavlíková

František Bajana

Ing. Zuzana Hroncová

**Program:**

1. **Kontrola uznesení**
2. **Zmena stanov a zlúčenie chovateľského a bonitačného poriadku**
3. **Termínový kalendár**
4. **Zloženie CHK**
5. **Schôdza CHK a aktívnych chovateľov**
6. **Členstvo**
7. **WEB stránka**
8. **Kontrola uznesení:** uznesení z členskej?
9. **Zmena stanov a zlúčenie chovateľského a bonitačného poriadku**: Pán Oskár Dóra má pripravené nové znenie stanov. Do 17.10.2017 ich pošle všetkým členom výboru a CHK. Chovateľská komisia zasadne v čo najbližšom termíne a skompletizuje chovateľský a bonitačný poriadok. Následne ich prepošle na pripomienkovanie výboru. Ten má na pripomienkovanie jeden mesiac formou konferenčnej alebo riadnej výborovej schôdze. Po skompletizovaní a pripomienkovaní bude zvolaná mimoriadna členská schôdza.
10. **Termínový kalendár 2018:** termínový kalendár bude upresnený po zverejnení termínov medzinárodných a oblastných výstav na stránke SKJ.

* **Január** - SVP I ŠPANIELSKO s možným udelením CACT
* **21. Apríl** - SVP I-III Šamorín s možným udelením CACT.
* **19. máj** - Zvod mladých a bonitácia (+ zvod chovných jedincov) Pavlovce
* **25. – 27. Máj** - Výcvikový víkend (lokalita bude upresnená)
* **16. Jún**  - Spoločná prechádzka: Miesto bude včas doplnené.
* **3.-12. august 2018** - Letný výcvikový tábor Mošovce.
* **4. August** - Klubová výstava
* **5. august** - Zvod mladých a bonitácia (+ zvod chovných jedincov).
* **5. august** - Členská schôdza a voľby do výboru klubu.
* **7. august** - Orientačný beh
* **9. august** - spoločná prechádzka
* **10.** **August**  - spoločná večerná prechádzka Dolným Kubínom
* **11. august** - Skúška z výkonu BH.
* **6. október** - SVP I-III Šamorín s možným udelením CACT.
* **19. – 21. október** - Výcvikový víkend (lokalita bude včas upresnená)
* **3. november** - Zvod mladých a bonitácia Horný Hričov (+ zvod chovných jedincov).
* **31. december** – silvestrovská prechádzka

1. **Zloženie CHK:** pán Ľuboš Zaremba navrhol, aby CHK tvorili 3 stáli členovia a hostia. Navrhuje prizvať odborníka na genetiku alebo zootechnika pričom by títo nemuseli byť členovia klubu. Návrh bol osloviť odborníkov z Univerzity veterinárneho lekárstva a farmácie v Košiciach. Tiež navrhuje viac zapojiť radových členov, najmä aktívnych chovateľov.

Termín na najbližšiu CHK sa dá vedieť 2 mesiace dopredu a bude pre členov CH záväzný, ak chcú byť naďalej členmi CHK. Na túto schôdzu sa pozvú aj aktívni chovatelia a čakatelia na poradcov chovu.

1. **Chôdza CHK a aktívnych chovateľov:** výbor ukladá CHK zvolať aktívnych chovateľov (chovateľov, ktorí mali za posledné 3 roky aspoň 1 vrh) a pripraviť plán chovu na 5 rokov. Táto schôdza bude do 6 mesiacov odo dňa konania výborovej schôdze, z ktorej je táto zápisnica. Výbor zároveň navrhuje, aby každý chovateľ venoval jeden vrh klubu t.j., aby na krytie svojej suky použil psa, ktorého mu navrhne CHK.
2. **Členstvo:** nových členov prijíma výbor, v prípade neprijatia sa môže uchádzač s odvolaním obrátiť na členskú schôdzu.
3. **WEB stránka:** webovú stránku nášho klubu si vzala na starosť Jana Dudíková. Jej návrhom bolo ponechať súčasnú stránku, aktualizovať a prepracovať ju, taktiež ju pravidelne doplňovať.